Document ID: 31985R3682

*****
ΚΑΝΟΝΙΣΜΟΣ (ΕΟΚ) αριθ. 3682/85 ΤΟΥ ΣΥΜΒΟΥΛΙΟΥ
της 20ής Δεκεμβρίου 1985
περί τροποποιήσεως του κανονισμού (ΕΟΚ) αριθ. 3700/83 περί παρατάσεως της ισχύος του καθεστώτος που εφαρμόζεται στις εμπορικές συναλλαγές με την Κυπριακή Δημοκρατία μετά τις 31 Δεκεμβρίου 1983
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 113,
την πρόταση της Επιτροπής,
Εκτιμώντας:
ότι ο κανονισμός (ΕΟΚ) αριθ. 3700/83 (1), όπως τροποποιήθηκε από τον κανονισμό (ΕΟΚ) αριθ. 1681/85 (2), παρέτεινε την ισχύ του καθεστώτος που εφαρμόζεται στις εμπορικές συναλλαγές με την Κυπριακή Δημοκρατία μέχρι τις 31 Δεκεμβρίου 1985·
ότι εξακολουθούν να υφίστανται οι συνθήκες που δικαιολογούν την παράταση αυτή και ότι πρέπει, ως εκ τούτου, να παραταθεί η ισχύς του κανονισμού αυτού,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Στο άρθρο 1 του κανονισμού (ΕΟΚ) αριθ. 3700/83, η ημερομηνία « 31 Δεκεμβρίου 1985» αντικαθίσταται από «την ημερομηνία έναρξης ισχύος ενός εμπορικού καθεστώτος σε συμβατική βάση».
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από την 1η Ιανουαρίου 1986.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 20 Δεκεμβρίου 1985.

Labels: 3
18